ความตายที่เงียบงัน:29ศพ ก่อนรัฐประหาร 57- เปิดผลไต่สวนการตาย4 กปปส. 
เปิดคำสั่งในการไต่สวนการตาย 4 ผู้ชุมนุม กปปส.ธนูศักดิ์ รัตนคช ศรัทธา แซ่ด่าน จีรพงษ์ ฉุยฉาย สุพจน์ บุญรุ่ง โดนศาลสั่งว่า ไม่อาจระบุได้ว่าใครเป็นผู้กระทำร้ายเป็นเหตุให้ผู้ตายทั้ง 4 ถึงแก่ความตายก่อนเกิดการรัฐประหาร22พ.ค.2557ปรากฏความขัดแย้งทางการเมืองที่มีการใช้ความรุนแรงในหลายรูปแบบ ทั้งการสลายการชุมนุมด้วยอาวุธพร้อมกระสุนจริง การปะทะกันด้วยอาวุธหรือสิ่งเทียมอาวุธของผู้ชุมนุมสองฝ่าย การลอบสังหาร ข่มขู่ด้วยอาวุธในหลายเหตุการณ์ นำมาซึ่งการสูญเสียชีวิตและบาดเจ็บของประชาชนคนไทยทุกฝ่ายทั้งผู้ชุมนุม เจ้าหน้าที่รัฐ และประชาชนทั่วไป อันเกิดจากการต่อสู้เพื่อประชาธิปไตย หรือเพื่อต้องการเห็นประเทศไทยดีขึ้นตามทัศนะของตนเองในความสูญเสียของมวลชนผู้ชุมนุมจากความรุนแรงทางการเมือง ตั้งแต่เหตุการณ์14ตุลาคม2516 6ตุลาคม2519พฤษภาคม2535 7ตุลาคม2551(พันธมิตรประชาชนเพื่อประชาธิปไตย - พธม.) เมษายน2552และ10เมษายน - พฤษภาคม2553(แนวร่วมประชาธิปไตยต่อต้านเผด็จการแห่งชาติ - นปช.) มักมีการรำลึกถึงเหตุการณ์ในวันครบรอบการสูญเสีย มีการรำลึกและค้นหาความจริงด้วยการพิมพ์หนังสือที่เกี่ยวข้องกับเหตุการณ์ มีการจัดตั้งอนุสรณ์สถานหรือประติมากรรมรำลึก (ตั้งแต่กรณี14ตุลาฯ - พฤษภาฯ2535) มีการชดเชยเยียวยาผู้ได้รับผลกระทบ และความพยายามในการต่อสู้คดีเพื่อเอาผิดกับผู้ก่อเหตุ เป็นต้นทว่า ในเหตุการณ์ความรุนแรงทางการเมืองก่อนการรัฐประหาร2557อันมีที่มาจากการชุมนุมของ กปปส. ซึ่งเริ่มต้นจากการต่อต้าน พ.ร.บ.นิรโทษกรรม ฉบับเหมาเข่ง ลุกลามไปถึงการโค่น ระบอบทักษิณ และขัดขวางการเลือกตั้ง เมื่อสำรวจตรวจสอบเปรียบเทียบกับเหตุการณ์อื่น อาจเกิดคำถามได้ว่าการรำลึกถึงผู้เสียชีวิตเหล่านั้น มีอยู่น้อยเกินไปหรือไม่จากแกนนำและบุคคลสำคัญในการชุมนุมของ กปปส. เอง นอกจากการที่แกนนำ กปปส. ได้ทำบุญอุทิศส่วนกุศลให้แก่ผู้เสียชีวิตในโอกาสครบรอบ6ปี เมื่อวันที่22พ.ค.2563ที่ผ่านมาเมื่อสำรวจความตายที่ค่อนข้างเงียบงันของ กปปส. เจ้าหน้าที่รัฐ และประชาชนทั่วไป ในเหตุการณ์ความรุนแรงทางการเมืองปี2556-2557พบการรวบรวมรายชื่อผู้เสียชีวิตในเว็บไซต์ซึ่งระบุอ้างอิงจากเพจเฟซบุ๊กสายตรงภาคสนาม และ พวงทิพย์ บุญสนอง ทนายความกลุ่ม คปท. (หนึ่งในเครือข่ายแนวร่วม กปปส.)ปรากฏทั้งหมด27ราย ทุกกลุ่มที่เสียชีวิตโดยจำแนกตามสถานการณ์ขณะที่เว็บไซต์วิกิพีเดีย ในเรื่อง วิกฤตการณ์การเมืองไทย พ.ศ. 2556-2557 ระบุทั้งหมด36ราย (ข้อมูล ณ วันที่26พ.ค.2563) มีจำนวนผู้เสียชีวิตที่คลาดเคลื่อนกันอยู่พอสมควร โดยปรากฏถึง7รายชื่อ ที่ไม่ปรากฏข้อมูลความเกี่ยวข้องกับเรื่องการเมืองเลย โดยเสียชีวิตจากเหตุทะเลาะวิวาทประการอื่น แต่ถูกนำชื่อมาใส่ ส่วนอีก2รายชื่อ ที่เกี่ยวข้องอยู่บ้างแต่ไม่ปรากฏตามรายงานของWayคือ ดาบตำรวจอนันต์ แลโสภา ซึ่งเสียชีวิตภายหลังในวันที่5ม.ค.2557หลังจากเป็นลมหมดสติจากการดูแลการรับสมัครเลือกตั้งและปะทะกับผู้ชุมนุมที่กระทรวงแรงงานในวันที่26ธ.ค.2556 กับอีกรายคือ กมล ดวงผาสุก หรือไม้หนึ่ง ก.กุนที กวีเสื้อแดง ซึ่งถูกลอบยิงเมื่อวันที่23เม.ย.2557ถ้ารวมสองรายนี้ ก็จะมีผู้เสียชีวิตที่เกี่ยวข้องกับวิกฤตปี 2556-2557 ตามความจริง รวม29รายเมื่อสำรวจเกี่ยวกับคดีความ พบรายชื่อของผู้เสียชีวิต กปปส. ที่ได้เข้าสู่กระบวนการไต่สวนการตายในศาล จากข่าวหลายสำนักเมื่อวันที่3พ.ย.2557จำนวน3ราย เป็นคดีหมายเลขดำ อช.5 6และ7/2557ของศาลอาญา ถ.รัชดาภิเษก ประกอบด้วย ธนูศักดิ์ รัตนคช ศรัทธา แซ่ด่าน และจีรพงษ์ ฉุยฉาย ซึ่งเสียชีวิตเมื่อวันที่18ก.พ.2557จากเหตุการณ์การสลายการชุมนุมกลุ่มกองทัพธรรม (หนึ่งในเครือข่ายแนวร่วม กปปส.) บริเวณสะพานผ่านฟ้าลีลาศ ซึ่งในวันดังกล่าวมีการปะทะกันอย่างรุนแรง ปรากฏผู้เสียชีวิตรวม6ราย นอกจาก3รายข้างต้น เป็นพลเรือนอีก1ราย คือ สุพจน์ บุญรุ่ง และเจ้าหน้าที่ตำรวจ2ราย คือ ด.ต.เพียรชัย ภารวัตร และ ส.ต.ต.ศราวุฒิ ชัยปัญหาโดยการนัดคดีนี้ที่ศาลอาญาเมื่อวันที่3พ.ย.2557ได้มีการเลื่อนนัดไต่สวนคำร้องออกไปเป็นวันที่8ธ.ค.2557เนื่องจากอัยการขอรวมสำนวนของสุพจน์ บุญรุ่ง เข้ามาด้วย ทำให้ในที่สุด จึงพบผู้เสียชีวิต กปปส. ที่มีข้อมูลปรากฏชัดในการเข้าสู่กระบวนการไต่สวนการตาย รวม4ราย ที่ศาลอาญา จากการสืบค้นสารบบข้อมูลคดี พบว่า หลังการนัดไต่สวนคดีนี้ตลอดทั้งปี2558ศาลอาญาได้มีคำสั่งเมื่อวันที่27พ.ย.2558สรุปการไต่สวนการตายของทั้ง4ราย ดังนี้นอกจากทั้ง4รายนี้ ผู้เสียชีวิตรายอื่นจากความรุนแรงทางการเมืองเมื่อปี2556 - 2557ยังไม่พบเห็นว่ามีความคืบหน้าประการใดหรือไม่ในทางคดีความ อย่างไรก็ตาม เมื่อปรากฏว่าทั้ง4ราย เสียชีวิตจากกระสุนปืนและระเบิด แต่ไม่ทราบผู้ทำให้ตาย ซึ่งในวันดังกล่าวเป็นเหตุปะทะระหว่างผู้ชุมนุมกับเจ้าหน้าที่ตำรวจ และมีเจ้าหน้าที่ตำรวจเสียชีวิตด้วยเช่นกัน ทั้งหมดนี้น่าตั้งคำถามถึงความพยายามของทั้งฝ่าย กปปส. และฝ่ายเจ้าหน้าที่ตำรวจ ในการหาตัวผู้ทำให้ตายมาดำเนินคดี มีอยู่มากน้อยเพียงใด หรืออย่างน้อยถ้าไม่สามารถหาได้ หากมีความพยายามค้นหาและเผยแพร่พยานหลักฐานเกี่ยวกับเหตุการณ์เท่าที่มีอยู่ เพื่อให้ความจริงปรากฏยิ่งขึ้น ก็น่าจะดีต่อความยุติธรรมความตายของผู้ชุมนุม พธม. ยังมีการต่อสู้คดีเพื่อเอาผิดอดีตนายกฯ และคณะ ถึงศาลฎีกาแผนกคดีอาญาของผู้ดำรงตำแหน่งทางการเมือง รวมถึงการฟ้องศาลปกครองให้มีการสั่งเยียวยาผู้ได้รับผลกระทบความตายของผู้ชุมนุม นปช. ยังมีการต่อสู้คดีทั้งในศาลและองค์กรที่เกี่ยวข้องเพื่อเอาผิดอดีตนายกฯ และคณะเช่นกัน รวมถึงการเผยแพร่ข้อเท็จจริงผ่านสื่อ เพื่อรำลึกอย่างต่อเนื่องทุกวันครบรอบความตายของผู้ชุมนุม กปปส. เหมือนจะเงียบงันเกินไป สังเวยให้ ความสงบแห่งชาติ ณ บัดนั้นเป็นต้นมา?
เปิดคำสั่งในการไต่สวนการตาย 4 ผู้ชุมนุม กปปส. ธนูศักดิ์ รัตนคช ศรัทธา แซ่ด่าน จีรพงษ์ ฉุยฉาย สุพจน์ บุญรุ่ง โดนศาลสั่งว่า ไม่อาจระบุได้ว่าใครเป็นผู้กระทำร้ายเป็นเหตุให้ผู้ตายทั้ง 4 ถึงแก่ความตาย
การไต่สวนการตาย,กปปส.,ความรุนแรงทางการเมือง,สุพจน์ บุญรุ่ง,จีรพงษ์ ฉุยฉาย,ศรัทธา แซ่ด่าน,ธนูศักดิ์ รัตนคช